Վան Սողոմոնյանը Հայաստանի եւ Գերմանիայի Նկարիչների միությունների անդամ է: Համեմատելով երկու երկրների ստեղծագործական միությունների գործունեությունը` փաստում է, որ Գերմանիայի Նկարիչների միությունն ավելի աղքատ է, քան Հայաստանինը: Գերմանիայի Նկարիչների միությունն ունի բավականին հին շենք, որտեղ թույլ են տալիս անվճար ցուցահանդեսներ ունենալ, սակայն դա քչերին է գայթակղում համապատասխան իմիջ չունենալու պատճառով: Ըստ նրա` ոչ մեկին չեն հետաքրքրում Միության շենքում կազմակերպվող ցուցահանդեսները. «Նկարիչների միության նախագահը նկարիչ չէ, այնտեղ խնդրում են մեկին, որ աթոռը զբաղեցնի,- պատմում է Վան Սողոմոնյանը եւ ընդգծում մի հանգամանք,- Գերմանիայում Միությունը նկարիչներին արվեստանոց է տրամադրում, փոխարենը նրանք 2 տարի անվճար են աշխատում»: